SHBA, tensione mes policisë dhe protestuesve
Guvernatori i Karolinës së Veriut ka shpallur gjendjen e jashtëzakonshme në qytetin e Charlotte.
Policia tha se 43-vjeçari Keith Lamont Scott ishte parë duke dalë me armë nga një makinë të martën në një kompleks apartamentesh, ku oficerët shkuan për të arrestuar një person tjetër. Një polic qëlloi kur Scott nuk i përfilli paralajmërimet për të hedhur armën. Ndërkaq familja Scott thotë se ai kishte në dorë një libër. Dëshmitarët thanë se ai kishte ngritur duart lart. Kamerat e policisë kanë regjistruar skenën, por videoja nuk është bërë publike. Një zyrtar i policisë tha se ajo nuk do të publikohet pa përfunduar hetimet. Një protestuesi i paidentifikuar thotë: Videot e marra me celular tregonin një protestues të shtrirë në tokë. Zyrtarët e qytetit fillimisht thanë se dikush ishte plagosur rëndë nga një tjetër civil. Policia e qytetit Charlotte tha se katër oficerë ishin lënduar, asnjë prej tyre me rrezik për jetën. Protestuesi Mike Smith i tha një gazetari se protestat ishin rezultat i tensioneve në rritje. Presidenti Barack Obama foli në telefon dje me kryebashkiakët e qyteteve Charlotte dhe Tulsa, Oklahoma, ku të premten e kaluar një oficere e bardhë kishte vrarë një afrikano-amerikan që ngiste makinën.